Diari Oficial de la Generalitat Valenciana


Sumari del DOGV 8986, del 30-12-2020 (2020/11185)

RESOLUCIÓ de 18 de desembre de 2020, del president de l'Institut Valencià de Competitivitat Empresarial (IVACE), per la qual es modifica parcialment la Resolució de 7 de febrer de 2020, del president de l'IVACE, per la qual es convoquen subvencions en el marc del Programa d'assessorament a empreses en matèria d'internacionalització, «Xec Tutories Internacionalització», amb càrrec al pressupost de l'exercici 2020, amb cofinançament de la Unió Europea a través de FEDER.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8986

Data del DOGV
:   30-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/11750


Data del document
:   18-12-2020

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 de desembre de 2020, del president de l'Institut Valencià de Competitivitat Empresarial (IVACE), per la qual es modifica parcialment la Resolució de 7 de febrer de 2020, del president de l'IVACE, per la qual es convoquen subvencions en el marc del Programa d'assessorament a empreses en matèria d'internacionalització, «Xec Tutories Internacionalització», amb càrrec al pressupost de l'exercici 2020, amb cofinançament de la Unió Europea a través de FEDER. [2020/11042]  
Per la Resolució de 7 de febrer de 2020, del president de l'Institut Valencià de Competitivitat Empresarial (IVACE), es van convocar subvencions en el marc del Programa d'assessorament a empreses en matèria d'internacionalització, «Xec Tutories Internacionalització», amb càrrec al pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional, publicada en el Diari Oficial de la Generalitat Valenciana núm. 8748, de 25 de febrer de 2020.  
D'acord amb l'informe de data 2 de desembre de 2020, de l'Àrea de Promoció Internacional de l'IVACE, gestora d'aquesta convocatòria, s'ha observat la necessitat d'ajustar la convocatòria a la situació d'emergència ocasionada per la Covid-19, que ha endarrerit les dates inicialment previstes per a l'adjudicació de les ajudes, i en conseqüència, per a l'inici de l'assessorament objecte de la subvenció.  
En virtut del que antecedeix, i de conformitat amb el que es disposa en l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Article únic. Modificació de l'article 9. Obligacions de les empreses beneficiàries i del personal expert  
Es modifica l'apartat 2 de l'article 9 en la part relativa al termini per a fer l'assessorament objecte de subvenció de la convocatòria, que queda redactat com segueix:  
«En tot cas, l'assessorament objecte de subvenció haurà de ser iniciat entre la data de la comunicació de concessió de l'ajuda i el 31 de gener de 2021.»  
  
DISPOSICIÓ FINAL  
  
Única  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra aquesta resolució, que posa fi a la via administrativa, podrà interposar-se un recurs potestatiu de reposició en el termini d'un mes comptat des de l'endemà de la notificació, o un recurs contenciós administratiu en el termini de dos mesos davant del jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 18 de desembre de 2020.- El president de l'IVACE: Rafael Climent González.